
Tunnitasu tariifide kooskõlastamine Narva
Humanitaargümnaasiumi ruumide kasutusse andmisel
1. Asjaolud ja menetluse käik
Narva Humanitaargümnaasium taotleb oma 25.06.2009.a kirjaga nr 1.1-19/84 kooskõlastada tunnitasu tariifid Narva Humanitaargümnaasiumi ruumide kasutusse andmisel. Tunnitasu tariifid on asutuse poolt arvutatud Narva Linnavalitsuse 28.04.2004.a määrusega nr 391 kinnitatud dokumendi „Üüritasu arvestuse metoodilise juhendi linnavara kasutusse andmisel“ alusel.
2. Õiguslikud alused
Vastavalt kohaliku omavalitsuse korralduse seaduse § 30 lõike 1 punkti 2 alusel lahendab ja korraldab linnavalitsus kohaliku elu küsimusi, mis volikogu määrustega on pandud täitmiseks valitsusele.
Narva Linnavolikogu 17.03.2005.a määruse nr 14/52 ”Linnavara kasutusse andmise kord” punkti 2.2 kohaselt kooskõlastab linnavara kasutusse andja tunnitasu tariifid linnavalitsusega juhul, kui vara antakse kasutusse ühekordseteks üritusteks või tunnitasu alusel.
3. Otsus

3.1 Kooskõlastada Narva Humanitaargümnaasiumi ruumide kasutusse andmisel tunnitasu tariifid järgmiselt:
3.1.1 spordisaal – 117 krooni;

3.1.2 riietusruum koos duši ja WC-ga – 36 krooni;

3.1.3 klassiruum 54 m² – 22 krooni;

3.1.4 klassiruum 25 m² – 10 krooni;
3.1.5 staadion – 107 krooni.

4. Rakendussätted 
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

4.2 Korraldus jõustub seadusega sätestatud korras.

